স্পোর্টস ডেস্ক : টেস্ট ও ওয়ানডে সিরিজে হোয়াইটওয়াশ হলেও, টি-২০ ফরম্যাটে বাংলাদেশ শক্তিশালী দল বলে মনে করেন দক্ষিণ আফ্রিকার উইকেটরক্ষক ব্যাটসম্যান কুইন্টন ডি কক। ডি কক বলেন, ‘টি-২০ ফরম্যাটে ভালো দল বাংলাদেশ। এই ফরম্যাটে সেরা ক্রিকেটই খেলবে তারা।পচেফস্ট্রমে সিরিজের প্রথম টেস্ট ৩৩৩ রানে হারের পর ব্লুমফন্টেইনে দ্বিতীয় ম্যাচে ইনিংস ও ২৫৪ রানে হারে টাইগাররা। দক্ষিণ আফ্রিকার বিপক্ষে তিন ম্যাচের ওয়ানডে সিরিজেও ব্যর্থ হয় বাংলাদেশ।প্রথম ম্যাচে ১০ উইকেটে হারের পর দ্বিতীয় ও তৃতীয় ওয়ানডেতে যথাক্রমে ১০৪ ও ২০০ রানের ব্যবধানে হারে বাংলাদেশ। ওয়ানডে সিরিজে ১০০৪ রান দিয়েছে বাংলাদেশের বোলাররা। নিজেদের ক্রিকেটে তিন ম্যাচের সিরিজে সবচেয়ে বেশি রান দেয়ার নয়া রেকর্ড গড়ে মাশরাফি-তাসকিন-সাকিব-রুবেলরা। টেস্ট ও ওয়ানডে সিরিজে নিজেদের মেলে ধরতে না পারলেও, টি-২০ সিরিজে বাংলাদেশ দল ভালো করবে বলে মনে করেন দক্ষিণ আফ্রিকার ডি কক, ‘টি-২০ ফরম্যাটে শক্তিশালী দল বাংলাদেশ। ছোট ফরম্যাটে তারা সবসময়ই ভালো ক্রিকেট খেলে এবং এখানে নতুন ভাবেই শুরু করবে বাংলাদেশ।’